Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Kümned Templimäe sissepääsul protestinud paremäärmusaktivistid
kähmlesid politseiga, püüdes suletud pühapaika pääseda.
ÜRO inimõigusühendus õhutas Iisraeli
uurima oma vägede väidetavaid rikkumisi
kolme viimase Gaza konflikti ajal ja kindlustama,
et armeekomandörid kuritegude eest vastutusele võetakse.
USA välisminister Kerry:
peaminister Netanyahu argpüksiks nimetamine
anonüümse USA ametniku poolt oli häbitu ja kahjulik.
Kümned Templimäe sissepääsul protestinud paremäärmusaktivistid
kähmlesid politseiga,
püüdes sisse pääseda pärast pühapaiga sulgemist
seoses Iisraeli Templimäe aktivisti haavanud tulistamisrünnakuga.
Vahistati neli inimest,
kui grupp paremäärmusaktiviste püüdis sisse murda Mugrabi väravast.
Keegi viga ei saanud.
Tahame öelda, et Iisraeli valitsus on läbi kukkunud.
Juba kuid rünnatakse juute Templimäel ja Jeruusalemmas,
ja valitsus on karm juutide,
ning nõrk terroristide ja araablastest märatsejate vastu.
Yehuda Glicki, Iisraeli paremäärmusaktivisti
ja ühenduse Temple Mount Faithful liiget,
tulistati Jeruusalemmas pärast konverentsi,
mis edendas palveluba Templimäel nii juutidele kui moslemitele.
Pärast tulistamist õhutasid juudi paremäärmusrühmitused
toetajaid Templimäel al-Aqsa mošee juurde marssima.
Viimasel ajal vägivalla keskmes olnud Templimägi
oli eile julgeolekukaalutlustel suletud nii kohalikele kui turistidele,
mida PO president Abbas võrdles sõja kuulutamisega.
See oli esimene kord 14 aasta sees,
kui nii juudi kui islami pühapaik täielikult suleti.
Al-Aqsa mošee, islami kolmas pühapaik,
asub alal, mida moslemid nimetavad Õilsaks Pühamuks,
ja juudid Templimäeks, judaismi ülimaks pühapaigaks.
Jeruusalemma Politsei piiras täna moslemite pääsu Templimäele.
Alla 50-aastaseid mehi sisse ei lastud,
naiste sissepääsu ei piiratud.
Jordaania valitsuse esindaja ütles, et kui Iisrael jätkab
Ida-Jeruusalemmas ja al-Aqsa mošees lepete rikkumist,
ohustab see Iisraeli-Jordaania rahulepet.
Sel juhul võtab Jordaania Iisraeli vastu kasutusele
karmid meetmed, lisas ta.
ÜRO inimõigusühendus õhutas Iisraeli
uurima oma vägede väidetavaid rikkumisi
kolme viimase Gaza konflikti ajal ja kindlustama,
et armeekomandörid kuritegude eest vastutusele võetakse.
Palusime Iisraelil jätkata reforme oma uurimissüsteemis
ning uurida väidetavaid kuritegusid sõltumatult ja erapooletult,
ning kindlustada kurjategijate kohtu ette toomine.
Nii et see oli tähtis teema.
Sõltumatutest ekspertidest moodustatud paneel
õhutas Iisraeli peatama Läänekaldal juudi asunduste ehitamine,
lõpetama maa konfiskeerimine alade laiendamiseks,
ära hoidma vägivalda palestiinlaste vastu
ja valmistuma kõigi asunike evakueerimiseks.
Rõhutati, et Läänekalda ja Negevi kõrbe palestiinlaste
ja beduiinide kodude karistuslammutamine
ja nende elanike sundevakueerimine ja kolimine tuleb peatada.
Asunduspoliitika on vastuolus Iisraeli
kui tsiviil- ja poliitiliste õiguste leppe liikme kohustustega
Olulisim sõnum kõlas eelminegi kord:
tuleb lõpetada asundustegevus okupeeritud territooriumidel,
sh Ida-Jeruusalemmas ja okupeeritud Süüria Golani kõrgustikel.
Kõigi Iisraeli valitsuste sõnul jäävad suured asundusblokid,
mida rahvusvahelise õigus illegaalseks peab,
rahuleppes palestiinlastega Iisraeli osaks, ja nad on eiranud
korduvat kriitikat nende laiendamise teemal.
USA välisministri Kerry sõnul
oli peaminister Netanyahu argpüksiks nimetamine
anonüümse USA ametniku poolt häbitu ja kahjulik.
Iisraeli juht mõistis hukka
The Atlanticus avaldatud nimetu ametniku märkuse,
mis lisas pingeid Netanyahu ja Obama valitsuste vahel,
eelkõige asunduste ehituse teemal Ida-Jeruusalemmas,
mida palestiinlased tulevases leppes omale pealinnaks tahavad.
Peame töötama vaikselt ja tõhusalt ning mõistame hukka kõik,
kes kasutavad antud artiklis kasutatud keelt.
See ei peegelda presidenti ega mind.
See on häbitu, vastuvõetamatu ja kahjulik.
USA tippdiplomaadi sõnul saab iisraellaste ja palestiinlaste tüli
lahendada vaid osapoolte kõnelustelauda toomisega.
Peaminister Netanyahu tegeles USA ametniku märkusega otse
oma kõnevooru ajal parlamendis ja ütles, et tema peamine fookus
on julgeolekul ja Jeruusalemma ühtsusel.
Rootsi välisminister Wallström lubas saata oma Iisraeli kolleegile
Liebermanile IKEA pakettmööbli, mis aitaks tal näha,
et selle kokkupanek vajab partnerit, kellega heas tahtes koostööd teha,
mida on vaja ka rahu saavutamiseks regioonis.
Rootsi ministri märkus kõlas intervjuus CNN-ile
vastuseks Liebermani avaldusele, et Stockholm peaks mõistma,
et Lähis-Ida on keerulisem kui pane-ise-kokku IKEA mööbel.
Lieberman konsulteeris eile Iisraeli saadikuga Rootsis,
kui Rootsi valitsus otsustas Palestiina riiki tunnustada.
Liebermani teatel kutsub Iisrael oma saadiku Stockholmist tagasi.
Egiptus hakkas oma elanikke Gaza piirilt ära kolima,
et luua puhvertsoon pärast tõsiseimat riigivastast vägivalda
mulluse Moslemivennaskonna presidendi Morsi kukutamise järel.
Üha seadusetuma Põhja-Siinai juht kindral Harhour ütles meediale,
et elanikud saavad kompensatsiooni kaotatud kodude eest.
Egiptus kuulutas piirialal välja kriisiolukorra,
kui reedel hukkus Siinail kahes rünnakus 33 julgeolekuväelast.
Strateegiline perifeeriaala piirneb Iisraeli, Gaza ja Suessi kanaliga.
See kiirendas ka plaane luua 500-meetrine puhvertsoon,
milleks võetakse maha majad ja puud ning hävitatakse tunnelid,
mida Gaza islamirühmitused kasutavad väidetavalt
relvade smugeldamiseks Siinai islamivõitlejaile.
Gaza palestiinlane süüdistas Egiptuse valitsust
salasepitsustes Palestiina rahva vastu,
väites, et nad ei sekku Egiptuse siseasjadesse.
Puhvertsoon on salanõu palestiina rahva vastu.
Oleme egiptlaste vennad
ega sekku nende piiridesse.
Lisaks piiriala puhastamisele laiendas Egiptus
oma sõjaväekohtute mandaati mõista kohut elanike üle,
kes blokeerivad teid või kahjustavad riigi hooneid,
ning andis armeele loa valvata teid, sildu, naftavälju
ja teisi avalikke rajatisi.
Aitäh vaatamast!
Palvetage Iisraeli ja Jeruusalemma rahu eest!
Olen Yair Pinto. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri
israelnews@tv7.fi